Diari Oficial de la Generalitat Valenciana


Sumari del DOGV 5423, del 08-01-2007 (2007/90)

Notificació a Germán Barreda Páez. Judici verbal de desnonament per falta de pagament número 1305/2005-B.
---------------------------------------------------------------------------------------------------------

### Dades del document

Número de DOGV
:   5423

Data del DOGV
:   08-01-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2007/90


Data del document
:   15-12-2006

Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Descriptors 

:   * sistema judicial

Procediment: assumpte civil 001305/2005-B.  
Judici: judici verbal (desnonament per falta de pagament)  
1305/2005-B.  
Part demandant: Concepción Pitarch Vinuesa.  
Part demandada: Germán Barreda Páez.  
Sobre: verbals arrendataris i precaris.  
En el judici referit s'ha dictat la resolució que, literalment, és com  
es diu:  
«Sentència número 196/2006.  
Jutge que la dicta: María Dolores Bellés Centelles.  
Lloc: Castelló de la Plana.  
Data: 20 de novembre de 2006.  
Part demandant: Concepción Pitarch Vinuesa.  
Advocat: Carlos Sanz de Bremond Noriega.  
Procuradora: Sanz Yuste, Pilar.  
Part demandada: Germán Barreda Páez en rebel·lia.  
Objecte del judici: desnonament i reclamació de rendes.  
Antecedents de fet:  
Primer. Que la procuradora de la part actora ha presentat un escrit  
de demanda, que pel torn del repartiment va correspondre a este Jutjat,  
on s'al·legaven els fets i fonaments jurídics que estimava aplicables  
al cas de les actuacions i acabava suplicant que, després dels tràmits  
legals, es dictara una sentencia que estimara la demanda i declarara  
resolt el contracte d'arrendament i el desnonament, i que condemnara  
la demandada a pagar la quantitat reclamada per rendes impagades des  
de juliol fins a setembre de 2005 per un import de 1.400 euros, més  
interessos legals i costes.  
Segon. Que, una vegada admesa a tràmit la demanda referida, es  
convocaren les parts per a la vista establida en la llei. A este acte va  
comparéixer la part actora, que es va ratificar en el seu escrit inicial;  
la part demandada no hi va comparéixer, i per això va ser declarada en  
rebel·lia. I una vegada efectuada la prova proposada per la part actora i  
que va ser admesa van quedar les actuacions per a sentència.  
Tercer. Que en la substanciació del present procediment s'han  
observat totes les formalitats de l'ordre processal.  
Fonaments de dret:  
Primer. Que en la present relació juridicoprocessal la part actora  
exerceix l'acció de desnonament per causa de falta de pagament conforme  
al que estableix l'article 27.2.a de la Llei 29/1994, d'Arrendaments  
Urbans de 24 de novembre, i s'hi acumula una acció de reclamació  
d'una quantitat per rendes impagades.  
Segon. Ateses les accions exercides en l'acte de la vista a instància  
de l'actora i atesa la incompareixença del demandat que ha sigut  
citat amb les advertències legals, s'estima acreditat el contracte d'arrendament  
verbal amb el demandat sobre l'immoble situat a Orpesa  
(Castelló), planta cinquena de l'Edificio 2000, habitatge apartament  
número 506, per preu mensual de 600 euros, així com que el demandat  
només va pagar l'import de 400 euros el mes de juliol de 2005 i  
que deu les mensualitats reclamades fins a setembre de 2005 inclòs  
per l'import de 1.400 euros; per això ha de reeixir la demanda rectora  
de las presents actuacions.  
Tercer. El demandat haurà de pagar els interessos legals de la  
quantitat reclamada des de el trasllat de la demanda de conformitat  
amb els articles 1.100 i 1.108 del Codi Civil.  
Quart. Que, quant a les costes processals, originades en el procediment,  
han de ser imposades a la demandada vençuda, de conformitat  
amb el que estableix l'article 394 de la Llei d'Enjudiciament Civil.  
Vistos els articles esmentats i els restants aplicables de forma  
general i pertinent.  
Decisió:  
Estimant la demanda interposada per la procuradora dels tribunals  
Pilar Sanz Yuste, en nom i representació de Concepción Pitarch Vinuesa,  
enfront de Germán Barreda Páez, declare resolt el contracte verbal  
d'arrendament que uneix les parts sobre l'immoble siti a Orpesa,  
Edificio 2000, planta cinquena, apartament número 506, condemne el  
demandat a desallotjar l'immoble i a deixar-lo lliure, vacu, expedit i  
a disposició de l'actora, advertint-lo de llançament si no el desallotja  
dins del termini legal, a pagar 1.400 euros més els interessos legals per  
rendes degudes de juliol a setembre de 2005, i es fa imposició expressa  
al demandat de les costes processals produïdes.  
Notifiqueu la present resolució a les parts.»  
Atés que es desconeix l'actual domicili o residència de la part  
demandada, mitjançant la provisió de 15 de desembre de 2006 el jutge,  
de conformitat amb el que disposen els articles 156.4 i 164 de la Llei  
1/2000, d'Enjudiciament Civil, ha acordat publicar el present edicte al  
tauler d'anuncis del Jutjat i en el Diari Oficial de la Generalitat per a  
dur a terme la diligència de notificació de sentència.  
Castelló de la Plana, 15 de desembre de 2006.- La secretària judicial:  
Elena Fernández Ruiz.